ערן וולקובסקי

ערן וולקובסקי (נולד ב-1947) הוא צייר, מעצב גרפי וקריקטוריסט ישראלי. במשך שנים רבות היה מעצב הבית של קבוצת הארץ.

ביוגרפיה
וולקובסקי נולד בשנת 1947 בקיבוץ בארות יצחק. למד עיצוב גרפי בבצלאל בין השנים 1970 ל-1974 ובילה את השנה לאחר מכן בציור בלונדון. הוא עיצב את סורג המעקה של עזרת הנשים בבית הכנסת בקיבוץ. הוא החל לשמש כעורך גרפי של השבועון הירושלמי "כל העיר" ולאחר מכן, ב-1986, עבר מירושלים לתל אביב והחל לעבוד כמעצב של העיתון היומי "חדשות". בהמשך הצטרף למערכת "הארץ" כעורך הגרפי וכמאייר. במשך השנים החל לפרסם קריקטורות פוליטיות בעמוד הדעות של הארץ. ב-2008 החליף אותו גל ורטמן כמעצב הגרפי הראשי של עיתוני "הארץ". 

ב-2017 זכה וולקובסקי בפרס דוש לקריקטורה.

בנוסף לעיצוב גרפי עורך תערוכות ציורים בגלריות. רבים מיצירותיו הם ציורים ארץ ישראליים. מצד אחד אלה ציורי נוף שאפשר לחוש בהם את נפש המקום והמפגש בין הבנוי לטבע ואילו הצד האחר ביצירותיו הם ציורי קולאז', תצרפים פנימיים המובנים ליוצרם ומעורר במתבונן מבחוץ דמיון וסקרנות. הייחוד שלו שהוא מצייר על פני ציוריו הישנים שלדעתו פג תוקפם והם משמשים כשלד לציור עדכני ועכשווי.

וולקובסקי מפרסם מדי יום את הקריקטורה היומית באתר האינטרנט של הארץ.

קישורים חיצוניים 
 
 
 
 
 חיים ביאור, "הדיגיטל הורג", באתר אגודת העיתונאים בתל אביב, 18 באוקטובר 2017

הערות שוליים

ציירים ישראלים
קריקטוריסטים ישראלים
מאיירים ישראלים
בוגרי בצלאל, אקדמיה לאמנות ועיצוב
סגל הארץ
סגל חדשות
זוכי פרס דוש לקריקטורה
בארות יצחק: אישים
ישראלים שנולדו ב-1947